કમલને સમજાવતા મેં કહ્યું, “બેટા, માફી માંગો તો સામે ગમે એવો ગુસ્સાવાળો માણસ પણ ઢીલો પડી જાય અને માફ કરી દે. તું તો નાનો બાળક છો એટલે એ તને માફ કરી જ દેશે.” બપોરે જ્યારે કમલ ક્રિકેટ રમીને આવ્યો ત્યારે મને કહે, “પપ્પા, તમે સાચું કહેતા હતા. હું પેલા અંકલ પાસે જઈને એની માફી માંગી આવ્યો. અંકલ ખીજાયા નહિ. ઉલટાનું એમ કહ્યું કે હું નાનો હતો ત્યારે હું પણ ક્રિકેટ રમતો પણ એટલું ધ્યાન રખાય કે આપણા બોલથી કોઈને નુકસાન ના થાય. પપ્પા, માફી માંગવાની પણ મજા આવી”